《次韵梅山弟》
宋代·陈著

挂画烧香书满前，丰标清出剡溪源。
平坡肘腋眠牛垄，小屋规模放鹤园。
外事任如黄叶寂，閒心暗与白云论。
应须参到希夷处，自是三峰直下孙。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。